„Procurorii îşi desfăşoară activitatea sub autoritatea Ministerului Justiţiei. (...). Ministrul Justiţiei nu se substituie Inspecţiei Judiciare. El nu ştie ce e adevărat şi ce nu e adevărat acolo, înăuntrul DNA, vis-a-vis de această controversă. Este sesizată Inspecţia Judiciară, care are instrumentele faptice şi legale pentru a ne lămuri", a precizat ministrul Justiţiei.

Ministrul Justiţiei, Tudorel Toader, a declarat că ar fi „regretabil” dacă se dovedeşte că sunt adevărate „controversele” din interiorul DNA, făcând referire la discuţiile lansate în spaţiul public dintr-o şedinţă prezidată de procurorul şef al DNA, Laura Codruţa Kovesi.

"Ca ministru al Justiţiei, pot spune că este regretabil faptul că în spaţiul public au apărut aceste controverse. Şi mai regretabil este dacă acele controverse sunt adevărate sau nu”, a afirmat ministrul.

Toader a subliniat că verificările IJ au drept scop determinarea ordinii în care se soluţionează dosarele înregistrate pe rolul celor două unităţi de parchet. El a explicat că nu şi-ar dori ca anumite dosare să fie soluţionate „cu prioritate”.

„Nu se poate intra peste independenţa şi autoritatea procurorului în soluţionarea unei cauze. E vorba despre o evaluare managerială privind, cu titlu exemplificativ, soluţionarea cauzelor în faza de urmărire penală, într-un termen rezonabil. Se va verifica şi soluţionarea cauzelor în ordinea cronologică a înregistrărilor de la cele două unităţi (DNA şi PG - n.red.). Să nu avem cazuri de justiţie selectivă, adică o sesizare să aştepte şi alta să fie soluţionată cu prioritate”, a explicat ministrul Justiţiei.

Tudorel Toader a reamintit că activitatea DNA şi a Parchetului General nu a mai fost evaluată de mai bine de 10 ani.

„Faptul că sunt aceste discuţii în interiorul DNA are o parte pozitivă, că sunt scoase la suprafaţă eventualele disfuncţionalităţi, neconcordanţe, măsuri pe care unii sau alţii le subliniază. Nu am vorbit cu Codruţa Kovesi. Vă asigur că măsurile propuse vor fi proporţionale disfuncţionalităţii constatate”, declara, anterior, ministrul Justiţiei.

Reacţia ministrului a venit după ce procurorul şef al DNA a cerut revocarea a doi procurori, Mihaela Iorga şi Doru Ţuluş. Magistraţii au sesizat, la rândul lor, Inspecţia Judiciară, acuzând că Kovesi se implică în ancheta privind înregistrarea unei şedinţe a DNA, făcând presiuni asupra procurorilor şi solicitând teste cu detectorul de minciuni.

"A venit vremea clarificărilor la DNA. Am cerut ca activitatea DNA să se desfăşoare în limite constituţionale. Susţinem cu toată convingerea continuarea luptei împotriva corupţiei dar vă rog să reţinem că nu însemnă numai DNA, numai aplicare de pedepse", a spus Tudorel Toader.

Ministrul Justiţiei a vorbit şi despre controalele pe care le-a solicitat Inspecţei Judiciare, una privind înregistrările dintr-o şedinţă a DNA, cealaltă privind activitatea manageriala la DNA şi Parchetul General.

"Am sesizat Inspecţia Judiciară pentru a face evaluarea de fond privind activitatea managerială la DNA şi Parchetul General De ce? Pentru că la cele două nu au fost făcute evaluari de fond din 2007, de zece ani. Zece ani o instituţie să nu fie verificată, nu ştiu dacă e tocmai în regulă. (..) Sper să se constate că nu avem o justiţie selectivă, să se constate că sesizările au fost puse pe rol cu celeritate, să răspundă acelei cerinţe de soluţionare în termen rezonabil. Avem nevoie de o justiţie dreaptă, susţinem prevenirea şi combaterea corupţei dar sunt obligată să nu văd numai partea pozitivă ci şi pe cea negativă, că, din păcate, mulţi cetăţeni sunt arestaţi, anchetaţi, condamnaţi ca ulterior să se constate că sunt nevinovaţi, ceea ce este o adevărată tragedie şi mai mult decât o pată neagră pentru justiţia din România. (..) Faptul că sunt aceste discuţii în interiorul DNA are o parte pozitivă, că sunt scoase la suprafaţă eventualele disfuncţionalităţi, neconcordanţe, măsuri pe care unii sau alţii le subliniază. Nu am vorbit cu Codruţa Kovesi. Vă asigur că măsurile propuse vor vi proporţionale disfuncţionalităţii constatate", a declarat ministrul Justiţiei.